બનાવની જાણ થતાં ગાંધીગ્રામના એએસઆઇ રવજીભાઇ પટેલ સહિતનો સ્ટાફ પહોંચી ગયો હતો. જાણવા મળ્યા મુજબ મૃત્યુ પામનાર આકાશ વાગડીયા (ભીલ) કારખાનામાં કામ કરતો હતો અને ત્રણ ભાઇમાં નાનો હતો. તેના મિત્રો કાનો ચોૈહાણ (ખવાસ) અને અજય વાગડીયા રૈયા રોડ સુભાષનગરમાં રહે છે અને અભ્યાસ કરે છે. કાનાને આકાશ પાસે રૂ. ૫૦ લેવાના હોઇ તે બપોરે અજયને લઇને રૈયા ગયો હતો. બાદમાં આકાશ બંનેને પોતાના બાઇક પર બેસાડી સુભાષનગરમાં મુકવા જતો હતો અને કાળ ભેટી ગયો હતો. બનાવને પગલે લોકોના ટોળા ભેગા થઇ ગયા હતાં. તસ્વીરમાં ઘટના સ્થળે મૃતદેહ, લોકોના ટોળા અને ઇજાગ્રસ્ત કાનો તથા અજય જોઇ શકાય છે.